Կախարդուհու առաքման ծառայությունը (վեպ)

Կախարդուհու առաքման ծառայությունը, (՝ «կախարդուհու տնային էքսպրես-առաքումը»), մանկական ֆանտաստիկ ժանրի վեպ՝ հեղինակած ճապոնացի գրող Էիկո Կադոնոյի կողմից, նկարազարդված Ակիկո Հայաշիի կողմից։ Առաջին անգամ հրատարակվել է 1985 թվականի հունվարի 25-ին «Ֆուկուինկան Սեթենի» հրատարակչության կողմից։ Դրա հիման վրա 1989 թվականին Studio Ghibli ստուդիան թողարկել է համանուն անիմացիոն ֆիլմ, իսկ 2014 թվականին թողարկվել է համանուն գեղարվեստական  ֆիլմ։

Ճապոնիայում գիրքը արժանացել է բազմաթիվ մրցանակների։ Այս փաստից ոգեշնչված, ինչպես նաև մուլտֆիլմի հաջողությունից ոգևորված՝ Կադոնոն շարունակել է համալրել իր գրքի շարքը ևս 5-ով։ Վերջինը լույս է տեսել 2009 թվականին։

Սյուժե 

Գիրքը պատմում է երիտասարդ կախարդ Կիկիի արկածների մասին։ Նրա մայրը նույնպես կախարդ էր, իսկ հայրը՝ հասարակ գիտնական։ Կիկին տասներեք տարեկանը լրանալուն պես նա պետք է թռչեր իր ծնողների տնից և իր կյանքի մեկ տարին անցկացներ ինքնուրույն մի անծանոթ քաղաքում, որտեղ այլ կախարդներ չկային։ Որպես իր նոր բնակավայր նա ընտրում է ծովափնյա Կորիկո քաղաքը։ Իր ապրուստը ապահովելու համար նա պետք է աշխատեր իր կախարդուհու մասնագիտությամբ։ Բայց Կիկիի կարողությունները սահմանափակվում են միայն թռչելու ունակությամբ, ուստի նա բացում է առաքման ծառայություն՝ օգտագործելով իր ավելը որպես տրանսպորտի միջոց։ Կիկիին ուղեկցում է իր ընկերը՝ սև կատու Ջի-ջին։ Նոր վայրում նա հանդիպում ու ընկերանում է տարբեր մարդկանց հետ։

Անվանում 

Տակյուբին բառը (宅急便, թարգմանաբար՝ «տան արագ փոստը») ճապոնական «Yamato Transport» տրանսպորտային ընկերության ապրանքանիշն է, թեև այն օգտագործվում է հոմանիշ թակուհայբին բառին (宅配便, տառ. «փոստային առաքում դեպի տուն» բառը)։ Ընկերությունը ոչ միայն թույլատրել է օգտագործել իր ապրանքային նշանը, թեև դա չի պարտադրվում ճապոնական օրենսդրությամբ, այլ նաև տրամադրել է հովանավորություններ գրքի հիման վրա նկարահանված անիմացիոն ֆիլմի համար, քանի որ որպես Պատկերանիշ այն օգտագործում է սև կատվի նկարը, որը տանում է կատվաձագին։

Թարգմանություններ 

Մաբզե կամ Տակկյուբին թարգմանությունները տպագրվեցին միայն 2003 թվականին, երբ գիրքը հասանելի դարձավ անգլերեն, իտալերեն, կորեերեն և չինարեն լեզուներով։ Շվեդական տարբերակը լույս է տեսել 2006 թվականին։ Գիրքը ռուսերեն լեզվով լույս է տեսել 2018 թվականի ապրիլին «այբուբեն-ատտիկուս» հրատարակչության կողմից։

Էկրանավորում 

 Գիրքը ադապտացվել է ռեժիսոր Հայաո Միյաձակիի համանուն անիմացիոն ֆիլմի համար, որը թողարկվել է 1989 թվականին Studio Ghibli-ի կողմից։

 Լիամետրաժ խաղարկային ֆիլմը թողարկվել է Ճապոնիայում 2014 թվականի մարտի 1-ին ։

Մրցանակներ և անվանակարգեր 

 «Նոմա» 23-րդ մանկական մրցանակաբաշխությունում մանկական գրականության համար մրցանակ

 «Սյողակուկան»ի 34-րդ մրցանակաբաշխությունում մանկական գրականության համար մրցանակ

 1986 թվականին ներառվել է միջազգային մանկապատանեկան գրականության խորհրդի ցուցակում։

Կիկի մասին շարքի շարունակությունը 

 «Յոթերորդ առաքման ծառայություն 2։ Կիկին և նոր կախարդանքը» ()՝ շարքի երկրորդ գիրքը։ Հրատարակվել է 1993 թվականի հունիսի 30-ին։ Նկարազարդված է Տակակո Հիրոնոյի կողմից ։

 «Կախարդուհու առաքման ծառայությունը 3։ Կիկին և մեկ այլ կախարդ» ()՝ շարքի երրորդ գիրքը։ Հրատարակվել է 2000 թվականի հոկտեմբերի 20-ին։

 «Կախարդուհու առաքման ծառայությունը 4։ Կիկին և նրա սերը» ()՝ շարքի չորրորդ գիրքը։ Հրատարակվել է 2004 թվականի մարտի 10-ին։

 «Կախարդուհու առաքման ծառայությունը 5։ Կիկին և նրա կախարդանքը» ()՝ շարքի հինգերորդ գիրքը։ Հրատարակվել է 2007 թվականի մայիսի 20-ին։

 «Կախարդուհու առաքման ծառայությունը 6։ Հազար ճանապարհ» ()՝ շարքի վեցերորդ գիրքը։ Հրատարակվել է 2009 թվականի հոկտեմբերի 7-ին։

 «Կախարդուհու առաքման ծառայությունը։ Կիկին և նրա ընկերները» ()՝ շարքի Հրատարակվել է 2016 թվականի հունվարի 25-ին, սերիալում հայտնված հերոսների մասին պատմող պատմվածքների ժողովածու։

 «Կախարդուհու առաքման ծառայությունը։ Կիկին և Ջիջին ()՝ Կիկիի պատմության սկիզբը, որը հրապարակվել է 2017 թվականի մայիսի 25-ին։

Ծանոթագրություններ 

1985 վեպեր
Մանկական ֆենտեզի վեպեր